טוב, מתברר שהגברת קים קרדשיאן ממש, אבל ממש לא אוהבת לחלוק את אור הזרקורים עם אף אחד. אבל לא באמת חשבתם שמה שנכון לחלוקת זמן המסך עם אחיותיה, או צילום עם אי אילו מחבריה המפורסמים (פחות מפורסמים ממנה, ביונסה כבר לא חברה), יהיה נכון גם לבתה, נורת' ווסט. אז תחשבו שוב - כי את השערורייה החדשה שקרדשיאן עוררה ברשת, גרמה דווקא בתה המדוברת, בשר מבשרה. מרגש.
הכל החל אתמול (ב'), כאשר קרדשיאן פרסמה בחשבון האינסטגרם הפרטי תמונת סלפי של עצמה, כשהיא מדגימה פרצוף רציני מול המצלמה. מעריצים חדי עין, הבחינו כי בצד השמאלי של התמונה מופיעות פניה של הבייבי נורת', או לפחות חלק מפניה המתועדות כהלכה. כן, לא מדובר בטעות, היא באמת חתכה את פניה המתוקות של בתה הבכורה מהצילום - שהשאיר אותה במרכז. אופס.
מי בת משפחת קרדשיאן הכי טראשית?
רגע אחרי פרסום התמונה ברשת, כמה מ-23 מיליוני האנשים שעוקבים אחרי מלכת הריאליטי-טראש - החליטו שהיא אולי אמא גאה, אבל שלא תטיף. בעיקר כשהיא חותכת את בתה החוצה מעוד צילום מנופח מחשיבות.
 "נרקיסיסטיות במיטבה"
 "את אדם נורא"
 "רק הפרחה הזאת יכולה לחתוך את הילדה שלה מהתמונה"
 "ברצינות, את אפילו לא יכולה לתת לילדה שלך להופיע איתך באותו צילום #אנוכיות"
 "משחק הקיצוצים. נורת' המסכנה אמא שלך מעדיפה להציג לבנת בניין מאשר אותך... חבל"
שעות אחרי הסערה ברשת - קרדשיאן צייצה בטוויטר את אחת התגובות מהמרושעות שיצאו נגדה, בתוספת הכיתוב "עינייה היו עצומות והרגשתי שהמראה שלי נאה! אני יכולה לחיות קצת?". אוקיוש, קימי.
וואלה! סלבס חותכת עוד פרוסת עוגה, בכל פעם שקים חותכת מישהו מתמונה שלה. משמינה מנחת.